**Након прочитаног текста „Године наравоученија“, Невене Дучић,**  **подвуци непознате речи, а затим одговори на питања:**

1. Од којих речи је настала реч ЗАДУЖБИНА?
2. Које је било право име Доситеја Обрадовића?
3. По чему се разликовао од друге деце?
4. Зашто није остао у манастиру?
5. Шта је басна?
6. Шта је НАРАВОУЧЕНИЈЕ?
7. У тексту, номинатив подвуци једном, а генитив двема цртама.
8. Први пасус препиши писаном ћирилицом.

На карти „Србија кроз простор и време“ Верице Михајловић, пронађи Фрушку гору. Са друге стране карте, прочитај шта пише о фрушкогорским манастирима и одговори на питања:.

* Колико има манастира на Фрушкој гори?
* Како још зову ову планину због толиког броја манастира?

**ПРОШИРИ ЗНАЊЕ:**

МАНАСТИР НОВО ХОПОВО

Манастир Ново Хопово налази се на Фрушкој гори, недалеко од Ирига. Заједно са Крушедолом, по својој архитектури, просветној улози, историји богатој културним, верским и политичким догађајима, један је од најзначајнијих манастира у Србији, а посебно међу фрушкогорским манастирима. Манастирска црква посвећена Светом Николи, саграђена је 1576. године. У историјским изворима је забележено да Срби у Београду нису имали школе, већ су долазили у Хопово да уче да читају и пишу. У житију мајке Ангелине (18. век) Ново Хопово се помиње као прва задужбина деспота Ђурђа Бранковића (владике Максима), али тај податак није историјски потврђен.

Извор воде у северном делу конака назван је Доситејева чесма као успомена на његов боравак овде.

 (Подаци преузети из брошуре која је купљена у овом манастиру 1998. године; БИЗИ штампа, Нови Сад)